หุ้นปิดตลาดเช้า ลบ 1.91 จุด
ดัชนีเช้า 5 มิ.ย. ปิดตลาดภาคเช้าที่ 1,113.28 จุด ลดลง 1.91 จุด  มูลค่าการซื้อขาย 11,664.38 ล้านบาท
5 มิ.ย. 2555

ดัชนีเช้า 5 มิ.ย. ปิดตลาดภาคเช้าที่ 1,113.28 จุด ลดลง 1.91 จุด  มูลค่าการซื้อขาย 11,664.38 ล้านบาท 
ดัชนีตลาดหลักทรัพย์แห่งประเทศไทย วันที่ 5 มิ.ย. ขึ้นไปแตะที่ 1,122.35 จุด หลังจากเปิดตลาดในภาคเช้า จากนั้นปรับลดลงไปที่ 1,103.75 จุด ก่อนที่จะกระเตื้องขึ้นมาปิดตลาดภาคเช้าที่ 1,113.28 จุด ลดลง 1.91 จุด หรือ 0.17% มูลค่าการซื้อขาย 11,664.38 ล้านบาท 
บริษัทหลักทรัพย์ (บล.) ฟินันเซีย ไซรัส ประเมินว่า ตลาดหุ้นต่างประเทศปรับตัวเพิ่มขึ้นหลังจากปรับลดลงไป 1-2% ในการซื้อขายเมื่อวานนี้ อาจช่วยให้ดัชนีหุ้นไทยมีลุ้นจะรีบาวด์ได้ แต่อาจจะอยู่ในกรอบจำกัด และมีแนวโน้มที่จะปรับตัวลดลงไปได้อีก เนื่องจากยังมีความกังวลเรื่องวิกฤติหนี้ยูโรโซนและความอ่อนแอของตัวเลขเศรษฐกิจสหรัฐ
ขณะที่ บล.ธนชาต คาดว่า ดัชนีหุ้นไทยมีแนวโน้มปรับลดลงทดสอบแนวรับหลักบริเวณ 1,100 จุดอีกครั้งวันนี้ แต่แนะนำให้จับตาการประชุม ECB วันที่ 6 มิ.ย.นี้ โดยเฉพาะการอัดฉีดสภาพคล่อง หรือ นโยบายป้องกันเงินไหลออกจากธนาคารพาณิชย์, การเลือกตั้งกรีซ วันที่ 17 มิ.ย., การประชุม FOMC วันที่ 20 มิ.ย. และ การประชุม EU Summit วันที่ 28-29 มิ.ย.นี้ ที่อาจจะเป็นปัจจัยให้ดัชนีเกิดการกลับทิศได้ 
มูลค่าซื้อขาย 5 อันดับหลักทรัพย์
SCB มูลค่า 624.61 ล้านบาท ปิดที่ 135.00 บาท -0.50 บาท หรือ -0.37% AAV มูลค่า 607.45 ล้านบาท ปิดที่ 3.16 บาท -0.14 บาท หรือ -4.24% CPALL มูลค่า 605.32 ล้านบาท ปิดที่ 33.25 บาท -0.25 บาท หรือ -0.75% PTT มูลค่า 547.99 ล้านบาท ปิดที่ 306.00 บาท +1.00 บาท หรือ +0.33% BANPU มูลค่า 513.13 ล้านบาท ปิดที่ 440.00 บาท -10.00 บาท หรือ -2.22%